horčík a HIT
Dobry den prajem, chcem sa prosim spytat, ci uzivanim horcika vo forme bisglycinatu sa zvysuje histamin. Dakujem pekne.
Dobrý deň,
ďakujeme za Vašu otázku.
Horčík nepatrí medzi zakázané liečiva pri HIT, ale práve naopak, je nevyhnutným minerálom na odbúravanie histamínu z tela. Podporuje správnu funkciu enzýmu DAO (enzým, ktorý odburáva histamín). Najvyššiu vstrebateľnosť má horčík viazaný v chelátovom komplexe (bisglycinát/diglycinát). Magnesium bisglycinát má vysoký obsah elementárneho horčíka, a vyznačuje sa ukľudňujúcim účinkom. Nie sú mi známe klinické štúdie, ktoré by poukazovali na zvýšenie hladiny histamínu v prípade bisglycinátu.
Pri histamínovej intolerancii však môže byť odpoveď organizmu na užívanie liekov vysoko individuálna (keďže okrem horčíka obsahuje daný produkt aj pomocné látky), a preto je potrebné sledovať reakciu organizmu od začiatku liečby.
Prajem pekný zvyšok dňa.
S pozdravom
Mgr. Emma Halás Haluščíková